Beurtkrag vooruitsigte laag vir VrydagArgieffoto As Eskom dit tot aan die einde van die naweek kan maak om die ligte aan te hou, sal dit twee weke wees dat beurtkrag laas toegepas is. Eskom het Vrydag oggend vrolik getwiet: “Goeie môre. Die beurtkragvoorspelling vir vandag is laag. Dankie aan diegene wat ag slaan op die versoek om elektrisiteit te bespaar.” Donderdag was die 12de agtereenvolgende dag wat geen beplande kragonderbrekings landwyd plaasgevind het nie. Dit is drie dae langer as die nege dag lange beurtkraglose periode wat die sukkelende kragvoorsiener in Julie gehad het.